**ANHOLT BORGERFORENING**

**Referat af bestyrelsesmøde den 12-2-2022 kl. 15.00**

**Tilstede: Karen Konge, Frank Svensson, Jakob Gede, Jakob Kjærgaard og Birgitte Dahl Jeppesen. Anja Rohde er med på mobil. Afbud fra Ulf.**

**Dagsorden:**

1. **Godkendelse af referat**
2. **Fremlæggelse af regnskab for 2021**
3. **Planlægning af generalforsamling den 13-3.**
4. **Anholtposten. Hvor meget skal og må bladet koste foreningen i fremtiden.**
5. **Planlægning og forberedelse af Miljø og teknikudvalgets besøg den 7-3-22**
6. **Anholts natur. Hvordan er vi i BF med til at sikre at den bevares?**
7. **Brainstorming omkring ansættelse af ny cafeteria bestyrer til færgen!**
8. **Projekt Anholt Grøn Ø med Jesper Holst. Fremtidsplaner?**
9. **Festudvalg. Status på forberedelse af en fælles fest.**
10. **Evt. og nyt møde**

**Ad. 1: Referatet er godkendt.**

**Ad. 2: Regnskabsføreren fremlægger regnskabet og det godkendes af bestyrelsen.**

**Ad.3: Generalforsamlingen afholdes 13. marts og indkaldelsen udsendes i morgen søndag den 13-2. Karen Konge, Frank Svensson, Birgitte Dahl Jeppesen er på valg og ønsker genvalg. Jakob Kjærgaard er på valg og ønsker ikke genvalg.**

**Der er indkommet to forslag som skal diskuteres og vedtages på generalforsamlingen. Julebelysning i byen og ny flagpolitik.**

**Indkomne forslag skal være bestyrelsen i hænde senest to uger inden.**

**Bestyrelsen foreslår en ændring af vedtægternes paragraf 3, således at man betaler forud i stedet for bagud. Det vil betyde, at man skal have betalt for det indeværende år, når man møder op til generalforsamlingen. Kontingentet skal herefter opkræves hvert år i januar og skal være betalt senest 1. marts. Vi foreslår endvidere at kontingent for det kommende år vedtages på generalforsamlingen og træder i kræft den kommende 1. januar.**

**Ad. 4: Anholtposten skal fortsat udgives fire gange om året. Abonnementer skal fremover betale den reelle forsendelsesomkostning, da porto er steget meget. Bestyrelsen beder redaktionen undersøge, hvad trykkeriet betaler for porto. Det skal ikke fremover være muligt at købe 1/8 dels annonceplads.**

**Ad. 5: Forsamlingshuset er reserveret fra 16.30-18.00. Kommunen udsender, inden mødet, informationer om flexboligordning, bopælspligt mm. således at borgerne har mulighed for at sætte sig ind i den komplicerede lovgivning bag helårsbeboelse, sommerhusbeboelse og fleksboligordning. Borgerforeningen vil invitere udvalg og teknikere på spisning efter mødet.**

**Ad. 6: Borgerforeningens bestyrelse vil have Norddjurs i dialog om, hvorfor man fortsat afvander Vesterlandet, selvom det er et paragraf tre område som bør bevares som et naturområde. Bestyrelsen vil endvidere spørge kommunen om, hvorfor man i forbindelse med naturpleje, fræser i de områder i ørkenen, hvor der er ynglende fugle.**

**Ad. 7: Karen Konge har fortsat dialog med Iben Wang om besættelse af cafeteriabestyrer stillingen. Bestyrelsens repræsentanter i færgeudvalget vil bede om at se ansættelseskontrakter til de opslåede job som cafeteriabestyrer og rengøringsperson. Især er vi interesserede i at vide, at færgeriet stiller bolig til rådighed, da vi mener det er helt essentielt for at få ansøgere.**

**Ad. 8: Punktet udsættes til næste møde.**

**Ad. 9: Festudvalget foreslår lørdag den 12-3-2022**

**Ad. 10: Dronningens besøg 2-6. Karen Konge kontakter Norddjurs kommune om vores rolle og opgaver i forbindelse med besøget.**

**Næste møde er generalforsamlingen den 13-3-2022**